
Incipit liber de natura quorundam animalium, et lapidum, et 
quid significetur per eam. 

I.Denatura leonis, bestiarum seu animalium regis. 


Etenimlacob, benedicensfilium suum ludam, ait: «C atulus leonis 
ludas filius meus, quis suscitabit eum?» Fisiologus dicit tres res 
naturales habere leonem. 

Prima. 

Ambulat in montibus, et si contigerit ut queratur a venatori bus, 
venit odor venatoris; et de cauda sua pos[t] tergum cooperit vesti- 
gia sua quocumque ierit, ut secutus venator per vestigia eius non 
inveniat cubile eius et capiat eum. Sic et Salvator noster, «spiritualis 
leo de tribu luda, radix lesse, filius David» missus a superno patre, 
cooperuit intelligentibus vestigia deitatis sue. Et hoc est: factus est 
cum angelis angelus, cum archangelis archangelus, cum thronis 
thronus, cum potestatibus potestas, donec descendit in uterum 
virginis, ut salvaret hoc quod erraverat humanum genus. Ex hoc, 
ignorantes eum ascendentem ad patrem, hi qui sursum erant angeli 
dicebant ad eos qui cum Domino ascendebant: «Q uis est iste rex 
glorie?» R esponderunt illi: «Dominus virtutum ipse est rex glorie». 

Secunda natura. 

Cum dormierit, oculi eius vigilant, aperti enim sunt; sicut in 
Canticis Canticorum testatur sponsus dicens: «Ego dormio et cor 
meum vigilat». Ethimologia: Dominus meus obdormiens in cruce 
et sepultus, deitas eius vigilabat: «Ecce non dormitabit neque 
dormiet qui custodit | srael». 

Tercia natura. 

Cum leena parit catulum, generat eum mortuum et custodit eum 
mortuum tribus diebus, donec veniens pater eius die tercio insufflet 
in faciem eius et vivificet eum. Sic omnipotens pater Dominum 
nostrum | esum Christum filium suum tercia die suscitavit a mortuis, 
dicente lacob: «D ormitabit tanquam leo, et sicut catulus leonis: 
quis suscitabit eum?» Ethimologia. Bestiarum vocabulum proprie 


A nonimo 


convenit leonibus pardis, vulpibus, tygribus, lupis et simiis, ursis 
et ceteris, que vei ore, vel unguibus seviunt, exceptis serpentibus. 
Bestie autem dicuntur a vi qua seviunt. Fere appellantur, eo quod 
naturali utuntur libertate et desiderio suo ferantur. Sunt enim libe- 
re eorum voluntates, et huc atque illuc vagantur, et quo animus 
duxerit, eo feruntur. Leonis vocabutum ex greca origine inflexum 
est in latinum. Grece enim leon vocatur, et ex parte corrumpitur. 
Leena vero a leone, sicut dicitur dracena a dracone. Leo autem 
grece, latine rex interpretatur, eo quod princeps sit omnium 
bestiarum. Cuius genus tripharium dicitur, e quibus breves sunt et 
iuba crispa, et sunt imbelles; longi et coma simplici acres. Animos 
eorum frons et cauda indicat; virtus eorum in pectore, firmitas in 
capite. Septi a venatoribus, venabulis terrentur. Rotarum timent 
strepitus et magis ignes, et cum timeantur ab omnibus, gallum 
timent album. Cum dormit, oculi eius vigilant. Cum ambulat, cauda 
operit vestigia sua. Cum  parit catulum, tribus diebus et tribus 
noctibus fertur dormire, donec advenientis patris rugitu et fremitu 
tremefactus excitetur. Et partem nature leonis homo fertur habere, 
quia nisi lesus facile non irascitur. Patet enim eorum misericordia 
assiduis exemplis. Prostratis enim parcunt, captivos obvios repedare 
permittunt, hominem non nisi magna fame perimunt. 

Il. De autalops. 


Est animal acerrimum nimis, ita ut nec venator possit ei 
appropinquare. H abet autem longa cornua serre figuram habentia, 
ita ut possit eciam arbores altas et  magnas secare et ad terram 
deponere. Et cum sitit, venit ad magnum flumen Eufraten, et bibit. 
E st autem ibi frutex qui dicitur grece herecine, habensvirgulta subtilia 
atque prolixa. V eniens autem incipit ludere cornibus suis ad 
herecinam, et dum ludit, obligat cornua sua in virgultis eius. Cum 
autem diu pugnans liberari non potest, exclamat voce magna. 
Audiens autem venator vocem eius, venit et occidit eum. Sic et tu, 
homo Dei, qui studes sobrius esse et castus et spirituater vivere, 
cuius duo cornua sunt testamenta per que potes resecare et abscidere 
a te omnia vicia corporalia: hoc est adulterium, fornicationem, 
avariciam, invidiam, superbiam, homicidium, detractionem, 
hebrietatem, luxuriam et omnem huius seculi pompam; tunc 
congaudent tibi angeli et omnes virtutes celorum. Cave ergo, homo 
Dei, ebrietatem, nec obligeris luxurie voluptate, ut non interficiaris 
a diabolo: «Vinum enim et mulieres apostatare faciunt homines a 
D eo». 

III. Delapidibus quos vocant terobolem. 


Sunt lapides igniferi in quodam monte orientis, qui grece 
dicuntur terobolem, masculus et femina. Isti, quando longe sunt 
ab invicem, ignis in eis non accenditur; cum autem casu 
appropinquaverit femina masculo, statim ignis accenditur, ita ut 
ardeant omnia que sunt circa illum montem. U nde et vos, homines 
Dei, qui istam vitam geritis, separate vos longe a feminis, ne cum 
appropinquaveritis ad invicem, accendatur in vobisignisillegeminus, 
et consumat bona que Christus contulit in vobis. Sunt enim angeli 
Sathane qui semper impugnant iustos, non solum sanctos viros, 
set eciam feminas castas. Denique Sanson et loseph ambo per 
mulieres temptati sunt: unus vicit, alter victus est. Eva et Susanna 
temptate sunt: hec vicit, iAla victa est. Custodiendum est igitur 
cor, et divinis preceptis omnimodis monendum. Nam amor 
feminarum, quarum peccatum ab inicio cepit - id est ab Adam - 
usque nunc in filios inobedientie debacatur. 

IV. Deserra. 


Est beluain mari quedicitur serra, pennas habensimmanes. H ec 
cum viderit in mare navem velificantem, elevat pennas suas et 
contendit velificare cum nave. U bi autem contendit currere contra 
navem stadiis .xxta. vel .xIta., laborem non sustinens, deficit, et, 
deponens pennas, ad se trait eas; unde vero maris iam lassum 
reportant eum ad pristinum locum suum in profundum. M are autem 
seculi huius figuram gerit. N aves vero iustorum habent exemplum, 
qui sine ullo periculo vel naufragio fidetransierunt per medias huius 
mundi procellas ac tempestates, et mortiferas vicerunt undas, id est 
huius seculi contrarias potestates. Serra vero, id est illa belua que 
voluit velificare cum navibus, figuram gerit eorum qui in iniciis 
ceperunt quidem in operibus bonis manere, postea vero non 
permanentes in eis victi sunt cupiditate, superbia, ebrietate, luxuria 
ac diversis viciorum generibus, que illos tanquam fluctuantes maris 
unde mergunt usque ad inferos: «qui vero permanserint usque in 
finem, hi salvi erunt». 

V.Decaladrio. 


Est volatile quod dicitur caladrius. De hoc scriptum est in D eu- 
teronomio: «Non manducandum». Phisiologus dicit de hoc quia 
totus albus est, nullam partem habensnigram. Cuiusinterius femur 
curat caliginem oculorum. | stud in atriis regum invenitur. Si quis 
autem est in egritudine constitutus, per hunc caladrium 
cogno[s]citur si vivet an morietur. Si enim est infirmitas hominis 
ad mortem, mox, ut viderit infirmum, avertit faciem suam ab eo, et 
omnes cognoscunt quia moriturus est. Si autem infirmitas eius 
non pertingit ad mortem, intendit faciem eius caladrius, et assumit 
omnes infirmitates eius infra se et volat in aera solis et comburit 
infirmitates eius, et dispergit eas, et sanatur infirmus. C aladriusigitur 
personam accepit nostri Salvatoris. Totus est candidus Dominus 
noster, nullam habens nigredinem, sicut ipse testatus est: «V enit ad 
me princeps huius mundi et in me non invenit quicquam», «qui 
peccatum quippe non fecit, nec inventus est dolus in ore eius». 
V enit autem de excelsis celis suis ad infirmum populum ludeorum: 
ille avertit faciem suam ab eis propter incredulitatem eorum; 
convertit se ad nos gentes, c tollens infirmitates nostras, et peccata 
nostra portans exaltatus est in ligno crucis. «A scendens enim in 
altum, captivam duxit captivitatem nostram, dedit dona 
hominibus». Etenim qui non crediderunt, non recceperunt eum; 
«quodquot autem receperunt eum, dedit eis potestatem filios D ei 
fieri, hisqui credunt in nomine eius». Set forsitan dicis quia caladrius 
immundus est secundum legem. Certum est. Set et serpens 
immundus est, et lohannes testatur de eo dicens quoniam «sicut 
M oyses exaltavit serpentem in deserto, sic exaltari oportet filium 
hominis». Et alibi dictus est «prudentior omnium bestiarum». 
Similiter et leo et aquila immunda sunt, set ille ferarum rex est et 
ille volatilium. Secundum ergo regnum Christo assimilata sunt, 
secundum rapacitatem vero diabolo. Et alia quidem multa sunt in 
creaturis habentia duplicem intellectum; alia quidem sunt laudabilia, 
alia vituperabilia et dif[f]erencia, sivemorum, sive nature distancia. 

VI. De pelicano. 


Dicit Davit in psalmo centesimo primo: «Similis factus sum 
pelicano solitudinis». Phisiologus dicit de pelicano quoniam amator 
est filiorum nimis. Cum enim genuerit natos et ceperint crescere, 
percutiunt parentes suos in faciem. Parentes autem eorum irati 
repercuciunt eos et occidunt. T ercia vero diemater eorum percuciens 
costam suam aperit latus suum et incumbit super pullos et effundit 
sanguinem suum super corpora filiorum suorum mortuorum, et sic 
sanguine suo suscitat eos a mortuis. Ita et Dominus noster | esus 
Christus per Y saiam prophetam dicit: «Filios genui et enutrivi, ipsi 
autem spreverunt me». Genuit igitur autor et conditor tocius crea- 
ture, omnipotens D eus, nos et cum non essemus, fecit ut essemus. 
Nos vero e contrario percussimus eum in faciem, servientes in 
conspectu elus creature, non creatori. Iccirco ascendit Dominus 
noster | esus Christus in altitudinem crucis, et percusso latere eius 
exivit sanguis et aqua in salutem nostram et vitam eternam. Aqua 
enim est baptismi gratia, sanguis vero eius calix novi et eterni testa- 
menti, quem accipiens in sanctis manibus suis gratias agens 
benedixit, et dedit nobis potum in remissionem peccatorum et 
vitam eternam. Amen. Ethim[ologia]. Pelicanus avis Egiptia, 
habitans in solitudine N ili fluminis, unde et nomen sumpsit. N am 
C anopusEgiptus dicitur. Fertur pullossuosoccidere et per triduum 
lugere, et deinde se ipsam vulnerare et aspersione sanguinis eos vi- 
vificare. Pelicanorum vero duo sunt genera. U num in aquis habitans, 
et esca eius pisces sunt. Alterum in solitudine habitans, et esca eius 
animaliavenenata, hoc est lacerte, serpentes, cocodrilli; et vocantur 
latine honocrotalia, id est longa rostra habentia. H onocrotalon 
enim grece, longum rostrum dicitur latine. 


15 


Anonimo 


VII. Denicticorace, que et noctua dicitur. 


De nicticorace in eodem psalmo dicit: «Factus sum sicut 
nicticorax in domicilio». N icticorax inmundus est, et tenebras amat 
magis quam lucem. Hic figuram gerit populi ludeorum, qui 
advenientem Dominum et Salvatorem nostrum ad salvandum eos 
repulerunt eum a se, dicentes: «Nos regem non habemus, nisi 
Cesarem, hunc autem, quis sit, nescimus». Et magis dilexerunt 
tenebras quam lucem. Tunc Dominus convertit se ad nos gentes, et 
illuminavit nos «sedentesin umbra mortis et tenebris»; et in regio- 
ne umbre mortis lux orta est nobis. De hoc populo Salvator per 
prophetam dicit: «Populus quem non cognovi servivit michi». Et 
alibi: «Vocabo non plebem meam plebem meam et non dilectam 
meam dilectam meam». De illo autem populo ludeorum qui 
«amaverunt magistenebras quam lucem» dicit Dominusin psalmo: 
«Filii alieni mentiti sunt mihi, filii alieni inveterati sunt et 
claudicaverunt a semitis suis». [Ethimologia]. N iticorax ipsa est et 
noctua, et est avis lucifuga, et solem videre non patitur. 

VIII. Deagquila 


De aquila dicit David in psalmo c[entesimo] secundo: 
«R enovabitur ut aquile iuventus tua». Fisiologus dicit de aquila 
talem habere naturam: cum senuerit, gravantur ale eius et 
obducuntur oculi eius caligine. Tunc querit fontem aque et contra 
eum fontem evolat in altum usque ad etheram solis, et ibi incendit 
alas suas, et caliginem oculorum comburit de radiis solis; tunc 
demum descendens ad fontem trina vice se mergit et statim renovatur 
tota, ita ut alarum vigore et oculorum splendore multo melius 
renovetur. Ergo et tu, homo, sive ludeus sive gentilis, qui 
vestimentum habes vetus et  caligantur oculi cordis tui, quere 
spiritualem fontem Domini, qui dixit: «N isi quis renatus fuerit ex 
aqua et spiritu sancto, non potest intrarein regnum celorum». N isi 
ergo «baptizatus fueris in nomine patris et filii et spiritus sancti» et 
sustuleris oculos cordis tui ad Dominum, qui est sol iusticie, non 
renovabitur ut aquileiuventus tua. Ethimologia. A quila ab acumine 
oculorum dicitur. Tanti enim intuitus eius esse dicitur, ut cum super 
ethera elevatur, pisces in mari vel in flumine natantes videat. Sicque 
ab alto advolans pisces rapit et ad litus trahit. Cum vero contra 
radios solis ponitur, visum non flectit D enique pullos suos unguibus 
suspensos radio solis obicit. Et quos immobiles viderit tenere 
oculorum aciem contra solem, velud dignos genere conservat. Et 
quos viderit flectere oculos, quasi degeneres abicit. 

IX. De fenice, 


Est aliut volatile quod dicitur phenix. H uius figuram gerit 
Dominus noster lesus Christus, qui dicit in Evangelio suo: 
«Potestatem habeo ponendi animam meam et iterum sumendi eam». 
Propter hec verba irati sunt ludei et volebant eum lapidare. Est 
ergo avis in Indie partibus que dicitur phenix. De hac dicit 
Phisiologus quia, expletis quingentis annis vite sue, intrat in lignis 
Libani et replet utrasque alas diversis aromatibus. Et quibusdam 
indiciis significatur sacerdoti civitatis Eliopolis mense novo, id est 
nisan, aut adar, id est sarmat, aut famenoht, quod est aut marcio, 
aut aprili mense. Cum autem hoc significatum fuerit sacerdoti, 
ingreditur et implet aram de lignis sarmentorum. Cum advenerit 
volatile, intrat in civitatem Eliopolim, impletum omnibus 
aromatibus in utrisque alis suis; et statim videns factam struem 
sarmentorum super aram, ascendit, et circumvolvens se de 
aromatibus, ignem ipse sibi incendit et seipsum urit. Alia autem die 
veniens sacerdos exustaque ligna, que composuit super aram, 
scrutans, invenit ibi vermiculum modicum suavissimo odore 
fragrantem. Secundo vero die invenit iam aviculam figuratam. 
Rursum tercia die veniens sacerdos, invenit eam iam in statu suo 
integram atque factam avem fenicem. Et vale dicens sacerdoti, evolat 
et pergit ad locum suum pristinum. Si vero volatile hoc potestatem 
habet mortificandi se [ et rursum semetipsum vivificare], quo modo 
stulti homines irascuntur in verbo Domini nostri, qui ut verus 
homo et verus D ei filius «potestatem habuit ponendi animam suam 
et iterum sumendi eam». Ergo sicut iam supra diximus, personam 
accipit Salvatoris nostri qui de celo descendens alas suas replevit 
suavissimis odoribus novi ac veteris testamenti, sicut ipse dixit: 
«N on veni legem solvere, sed adimplere». Et iterum: «Sic erit omnis 
scriba doctus in reg[n]o celorum, proferens dethesauro suo nova et 
vetera». Ethimologia. Fenix, arabie avis, dicta quod colorem feniceum 
habeat, vel quod sit in toto orbe singularis et unica. N am arabes 
singularem et unicam fenicem vocant. H ec quingentis et ultra annis 
vivens, dum se viderit senuisse, collectis aromatum. virgul[t]is 
rogum sibi instruit et conversa ad radium solis alarum plausu 
voluntarium sibi incendium nutrit, sicque iterum de cineribus suis 
resurgit. 

X. Dehuppupa. 


D ictum est in lege: «H onora patrem tuum et matrem tuam»; et 
iterum: «Qui maledixerit patri et matri, morte moriatur». 
Phisiologus dicit: est avis que dicitur huppupa. H orum filii, cum 
viderint parentes suos senuisse, ut neque volare possint, neque videre 
pre caligine oculorum, tunc filii eorum evellunt  vetustis[s]imas 
pennas parentum suorum et linniunt oculos parentum suorum et 
fovent eos su, alis suis, donec recrescant penne eorum et 
reilluminentur oculi eorum, ita ut toto corpore suo renovari possint, 
et sicut antea videre et volare. Et postea gratias illi filiis suis agunt, 
qui tam pie obsequium sibi prebuerint. Et dicunt illis filii sui: 
Ecce, parentes dulcissimi, sicut vos ab infancia educastis nos et 
omnem laborem vestrum impendistis circa nos, eadem servicia 
obsequiorum in senectute vestra dependimus vobis. Si hoc 
irrationabiles invicem sibi fatiunt, quomodo homines, cum sint 
rationabiles, parentum suorum nutrimenta reddere nolunt? 
Ethimologia . H uppupa ideo Greci vocant, quod humano stercore 
et fetenti pascatur fimo, in sepulcris habitans. D e cuius sanguine si 
quis inungitur, quando voluerit dormire, demones se suffocare 
videbit. 

XI. [Detribus naturis formice]. 


De prima natura formice. 

De formica ita Salomon dicit: «V ade ad formicam, o piger, me 
ditare eam, que cum sit viribus infirmior, multum sibi per estatem 
frumentum reponit». Phisiologus dicit tre naturas habere formicam. 
Prima eius natura est: cum exierint de spelunca sua, ambulant 
ordinatim et  querunt grana cuiuslibet seminis; cum autem 
invenerint, cum ore apprehendunt singula grana portantes in 
speluncam suam. Alie vero formice non ha entes grana in ore suo, 
set sic vacue obviantes, eis que cibaria vehunt in ore suo non dicunt 
eis: date nobis de annona vestra; sed vadunt querentes per vestigia 
illarum et sumunt sicut et ille, et afferunt in habitaculis suis. Et hec 
dicta sunt de irrationabilibus animalibus atque infirmis reptilibus, 
quod tam prudenter agunt et nulla illarum stulta remanet, sed omnes 
argute et sapientes inveniuntur: quanto magis ille quinque virgines 
rationabiles que per negligentiam suam facte sunt stulte, debuerunt 
imitari illas quinque sapientes, et sumere sibi oleum in vasis suis, 
unde ille sumpserunt, et non per desidiam ac per stulticiam suam 
peterent ab illis sapientibus, dicentes: «D ate nobis de oleo vestro». 
O tam fatua stulticia! lam si ex se intelligere non potuerunt, ut 
exinde peterent unde et ille pecierunt, vel formicarum sollertiam 
imitari debuissent. Sed dum de alienis vasis oleum sperant, 
superveniente sponso remanserunt stulte cum lampadibus extinctis. 

D e secunda natura. 

Quando recondit grana in spelunca sua, dividit illa per medium, 
ne in hieme defecta semina illata infundat. Et tu, homo Dei, 
scripturam Veteris Testamenti divide in duas partes, hoc est 
secundum istoriam et secundum spiritualem intellectum. Divide 
veritatem a figura, sepera spiritualia a corporalibus, transcende a 
litera [ad] spiritum vivificantem, ne littera germinante in die hiemis, 
id est in die iudicii, fame pereas. Dicit enim Apostolus: «Lex 
spiritualis est, non corporalis», «litera occidit, spiritus autem 
vivificat»; et alibi: «H ec autem omnia in figura contingebant illis, 
scripta sunt autem propter nos, in quosfines seculorum devenerunt». 
Judei enim literam sequentes spiritualemque intellectum 
contempnentes facti sunt prophetarum interemptores ac sui domi- 
ni interfectores. Et ideo nunc usque fame pereunt, quia in inanibus 
paleisvacantestriticum perdiderunt. Tu vero, homo Dei, radevirgas 
et tolle corticem earum, ut oves tue mundos et spirituales fructus, 
non carnales ac viciosos faciant fetus. H ec autem omniaspiritualibus 

sunt credentibus intelligibilia, non credentibus autem non 
intelligibilia. 

De tercia natura. 

Tempore messis inter segetes ex odore intelligit, an ordeum sit 
spica illa, an triticum. Si autem fuerit ordeum, transit ad aliam 
spicam et odoratur. Et cum senserit quia spica tritici est, ascendit 
sursum in spicam et tollens inde granum, deponit et portat in 
habitaculum suum. Ordeum enim brutorum animalium cibus est. 
D enique lo, dicit: «Pro tritico providi ordeum michi». Hoc est 
doctrinam hereticorum: ordeicee enim et pro scopulis sunt abitiende 
que dirumpunt et interficiunt animas hominum hereses. F uge igitur 
Sabellium et Donatum et Fotinum et omnes qui ex arriana stirpe, 
tanquam ex utero draconis, serpentini fetus, prodeunt. H orum 
omnium dogmata falsa, atque inimica sunt veritati. Ethim[ologia]. 
Formica dicta, quod ferat micas farris, cuius sollercia multa est. 
Providet enim in futurum et preparat sibi quod in hieme comedat, 
et eligit  triticum, ordeum vero non tangit. Dum pluit super 
frumentum eius, totum eicit. Dicuntur et in Ethiopia esse formice 
ad formam canis. H arenas aureas pedibus eruunt, quas custodiunt, 
ne quis auferat, auferentesque ad necem persecuntur. Set hi qui 
volunt ab elsaurum arripere, accipiunt equas cum iuvenibus pullis 
et fame affligunt eas tribus diebus. D einde religant pullos earum ad 
litus aque, que currit inter eos et formicas, et equas agunt trans 
aquam illam impositis clitellis super dorsum earum. Q ue ubi vident 
trans flumen herbam virentem, pascuntur per campos ultra flumen. 
Formice autem videntes scrinia et clitellas super dorsum earum, 
comportant aureas harenas in eas, volentes eas ibi recondere. 
V esperascente autem die, postquam saciate sunt eque, et auro 
honuste, audiunt pullos suos hinnientes propter famem et ita 
regrediuntur ad eos cum auro multo. Est aliut animal, quod 
formicaleon dicitur, quod est vel formicarum leo, vel certe formica 
pariter et leo. Est animal parvum, formicis satis infestum, ita ut se 
in  pulvere abscondat et formicas frumenta gestantes interficiat. 
Proinde autem leo et formica vocatur, quia aliis animalibus ut for- 
mica est, formicis autem leo. 

XII. Desirenis. 


Y saiasdicit: «Syrena et demonia stabunt in Babilonia, et herinatius 
et honocentaurus habitabunt in domibus eorum». Sirene, inquid, 
animalia sunt mortifera. Phisiologus descr[i]bit: usque ad umbilicum 
figuram hominishabent, extrema vero pars usque ad pedes volatilis 
habet figuram; et musicum quoddam ac dulcisonum melodie 
cantum canunt ita ut per suavitatem vocis auditus hominum a 
longe navigantium mulceant et ad se trahant, ac nimia suavitate 
modulationis prolixe aures ac sensus eorum delinientes in sompnum 
vertant. Tunc deinde, cum viderint eos gravissimo sompno sopitos, 
invadunt eos et dilaniant carnes eorum, ac sic persuavis voces soni 
ignaros et insipientes homines decipiunt et mortificant sibi. Sic et 
illi qui deliciis huius seculi et pompis et theatralibus voluptatibus 
delectantur, tragediis ac comediis dissoluti velut gravi sompno sopiti, 
adversariorum preda efficiuntur. O nocentaurum duabus naturis 
constare Phisiologus a s serit, id est: superior pars hominis similis, 
inferioris vero partis menbra sunt nature valde agrestis. H uic 
assimilantur vecordes atque bilingues homines informes, dicente 
Apostolo: «habentes autem promissiones pietatis, virtutem autem 
abnegantes». Propheta David dicit: «Homo cum in honore esset, 
non intellexit ; comp aratus est iumentis insipienti bus, et similis 
factus est illis». Ethim[ologia]. Sirenas tres fingunt fuisse, ex parte 
virgines et ex parte volucres, habentes alas et ungulas. Quarum una 
voce, alia tibiis, tercia lyra canebat. Que indoctos navigantes pro 
cantu naufragio periclitari faciebant. Secundum veritatem autem 
meretrices fuerunt, que transeuntes deducebant ad egestatem, et 
his dicuntur inferre naufragia. Alas autem habuisse et ungulas, quia 
amor et volat et vulnerat. Q ue ideo in fluctibus commorasse dicuntur, 
quia fluctus (in) Venerem creaverunt. O nocenta[ u]rus autem 
vocatur, eo quod media specie sit homo, media vero asinus. 


22 


Bestiario latino 


XIII .Denherinatio. 


Phisiologus dicit quod herinatius figuram habet porcelli lactentis. 
H ic deforistotus est spinosus. Sed tempore vindemi arum ingreditur 
in vineam, et ubi viderit uvam bonam, ascendit super vitem et 
exacinat uvam illam, ita ut cadantomnesracemi in ter[rlam. Deinde 
descendit et volutat se super illos ita ut omnes racemi figantur in 
spinis eius, et sic portat escam filiis suis. Tu, homo Dei, custodi 
diligenter vineam tuam et omnes fructus eius spirituales, ne te 
occupet istius seculi sollicitudo et temporalium bonorum voluptas, 
et tunc spinosus diabolus, dispergens omnes fructus tuos spirituales, 
figat illos in spinis suis, et fiat anima tua nuda, vacua et inanis sicut 
pampinus sine fructu, et post hec gratis clamabis dicens: «V ineam 
meam non custodivi», sicut in Canticis Canticorum Scriptura 
testatur. Congruenter igitur Phisiologus naturas animalium contulit 
et contexuit intelligentie spiritualium scripturarum. Ethim[ologia]. 
H ericius animal est spinosum, quod exinde dicitur nominatum eo 
quod subrigit se quando spinis clauditur, quibus undique protectus 
est contra insidias omnes. Nan statim, ut aliquid presens senserit, 
primum se subrigit ac sic in globum conversus in sua se arma 
recolligit. Cuius prudentia quidem talis est: cum ab[ s] ciderit uvam 
de vite, volutat se super eam et fixos in spinisracemos portat natis 
suis. 

XIV. Deibice. 


Est volatile quod dicitur ibex. H oc secundum legem inmundum 
est preomnibus volatilibus, quoniam morticinis cadaveribus semper 
vescitur et iuxta littora maris, vel fluvium, vel stagnorum, die noctuque 
ambulat, querens aut mortuos pisciculos aut aliquod cadaver, quod 
ab aqua iam putridum iam marcidum eiectum fuerit foras. N am in 
aquam ingredi timet, quia natare nescit, nec dat operam ut discat, 
dum mortuis cadaveribus delectatur; et ideo non potest in altitudine 
aque ingredi, ubi mundi pisciculi morantur, ut indesibi capiat cibum; 
set semper deforis oberrat et circuit, refugiens puriores et altissimas 
aquas, unde possit mundus vivere, Tu vero, christiane homo, qui ex 
aqua et Spiritu sancto iam renatus es, ingredere ad intelligibiles et 
sp[i]rituales aquas, id est in altitudinem ministrorum Christi, et inde 
sumetibi spirituales et mundissimos cibos, quos enumerat A postolus 
dicens: «Fructus autem spiritus est caritas, gaudium, pax, patientia, 
longanimitas, bonitas, mansuetudo, fides, modestia, continentia, 
castitas». Quod si nolueris in alcioribus aquis ingredi et de ipsis 
spirituales escas tibi capere et sumere, set circu[m]iens deforis et 
oberrans mortuis et fetidissimis cadaveribus saginaris, de quibusdicit 
A postolus: «M anifesta autem sunt opera carnis, que sunt fornicatio, 
immundicia, luxuria, idolatria et ebrietates, avaritia, cupiditas»; hec 
sunt carnales et mortifere esce, quibus infelices anime nutriuntur ad 
penam. Disce igitur natare super «hoc mare spaciosum et magnum 
manibus: sunt illic reptilia quorum non est numerus». Nec aliter ea 
superabis, nisi per signum crucis. Et cum oras, extende manustuas ad 
celos, quia virtus crucis semper defendit orantes et dicentes: «Signatum 
est super nos lumen vultus tui, Domine». N am et sol ipse, nisi 
extenderit radios, non lucet; volucres, nisi expanderint alas suas, vo- 
lare non pos[s]unt; naves, nisi levaverint vela sua, vento flante non 
movebuntur. D enique «dum Moises deprimebat manus suas, 
convalescebat Amalech». Sic igitur sancti in hoc figurantur; tanquam 
aves pertranseuntes, perveniunt ad regna celorum et quietissimum 
portum. Nescientes autem spiritualiter natare, set terrenis ac 
mortalibus operibus vacantes, exclusi sunt a regno celorum, mortui 
cum mortuis pereunt, sicut Dominusin Ewangelio: «dimitte, inquid, 
mortuos sepelire mortuos suos». Convenienter igitur Phisiologus 
dicit. Ethim[ologia]. Ibex, avisN ili fluminis, qui semetipsam purgat, 
figens rostrum suum in anum suum, aqua fundens. H ec serpentium 
ovis vescitur et morticinis, et ex eis gratissimum cibum nidis suis 
deportat. 

XV. Devulpe. 


V ulpis est animal dolosum et nimis fraudulentum et ingeniosum. 
Cum esurit et non invenit quod manducet, vadit ubi est rubraterra 
et volvit se super eam, ita ut quasi cruentata appareat tota, et proicit 
se in terram et volvit se super eam quasi mortua, et retinet intra se 
flatum suum et ita se inflat, ut penitus non respiret. Aves vero 
videntes eam sic inflatam et quasi cruentatam iacentem, et linguam 
eius aperto ore foris eiectam, putant eam esse mortuam; et 
descendunt et sedent super eam. I Ila vero rapit eas et devorat. V ulpis 
vero figuram habet diaboli. Omnibus enim secundum carnem 
viventibus fingit se esse mortuum; cum vero intra guttur suum 
peccatores habeat, spiritualibus tamen et perfectis in fide vere 
mortuus et ad nichilum redactus est. Qui autem volunt exercere 
opera eius, ipsi desiderant saginari e carnibus eius, id est diaboli, 
que sunt «adulteria, fornicationes, idolatrie, veneficia, homicidia, 
furta, falsa testimonia» et cetera his similia, dicente Apostolo: 
«Scientes hoc quia, si secundum carnem vixeritis, moriemini; si 
autem spiritu opera carnis mortificaveritis, vivetis». Qui autem 
carnaliter vivunt, diabolicis operibus occupati, ab eo tenentur 
obnoxii, et, participes eius efecti, simul cum illo peribunt, dicente 
David: «Intrabunt in inferiora terre, tradentur in manus gladii, 
partes vulpium erunt». Denique et H erodes assimilatus est vulpi 
dolose, dicente Domino: «Ite, dicite vulpi illi». Et alibi scriba audiens 
a Salvatore: «V ulpes foveas habent». Et in Canticis C anticorum: 
«Capite nobis vulpes pusillas, exterminantes vineas». Bene itaque 
Phisiologus asserit de vulpe. Ethim[ologia]. Vulpis dicta, quasi 
volupis. Est enim volubilis pedibus et numquam recto itinere, set 
tortuosis anfractibus currit. Est vero fraudulentum animal insidiisque 
decipiens. N am dum non [h]abuerit escam, fingit semortuam sicque 
descendentes quasi ad cadaver aves rapit et devorat. 

XVI.Demonoceros, quomodo capitur. 


E st animal, quod grece dicitur Monoceros, latine vero unicornis. 
Phisiologusdicit unicornem hanc habere naturam: pusillum animal 
est, simile hedo, acerrimum nimis, unum cornu habens in medio 
capite. Et nullus omnino venator eum capere potest; sed hoc 
argumento eum capiunt: puellam virginem ducunt in illum locum 
ubi moratur et dimittunt eam in silvam solam; at ille, visa virgine, 
complectitur eam et dormiens in gremio eius comprehenditur ab 
exploratoribus eius et exibetur in palatio regis. Sic et Dominus 
noster | esus Christus, spiritualis unicornis, descendens in uterum 
virginis, per carnem ex ea sum[p]tam, captus a l udeis, morte crucis 
dampnatur, qui invisibilis cum patre hactenus habebatur. D e quo 
Davit dicit: «Et dilectus sicut unicornis filius meus». R ursum in 
alio psalmo ipse de se dicit: «Et exaltabitur sicut unicornis cornu 
meum». Et Zacarias dicit: «Suscitavit eum cornu salutisin domo 
David pueri sui». Et in Deuteronomio laco, benedicens tribum 
loseph: «Primitivos tauri species eius, cornua tanquam cornua 
unicornis». Quod autem unum cornu habet in capite significat hoc 
quod dicit Salvator: «Ego et pater unum sumus». «C apud Christi 
D eus» secundum A postolum. A cerrimum vero quod di cit eum, id 
est quod neque principatus, neque potestates, neque throni, neque 
dominationes intelligere potuerunt, nec infernustenere valuit. Quod 
autem dicitur pusillum animal, propter incarnationis eius 
humilitatem, dicente ipso: «D iscitea me, quia mitis sum et humilis 
corde». In tantum autem acerrimus, ut nec ille subtilissimus diabolus 
intelligere aut investigare potuerit, set sola voluntate patris descendit 
in uterum virginis M arie pro nostra salute: «et verbum caro factum 
est, et habitavit in nobis». Quod autem est hedo similis unicornis, 
et Salvator noster secundum Apostolum «factus in similitudine 
carnis peccati, et de peccato dampnavit peccatum in carne». Bene 
ergo de unicorne dictum est. Ethim[ologia]. Rinoceros a Grecis 
vocatur, latine interpretatur in nare cornu; idem est et monoceros, 
id est unicornis, eo quod unum cornu in media fronte habeat, 
pedum quatuor, ita acutumo ut quicquid inde petierit vel ventilaverit 
perforet. Nam et cum elephantis sepe certamen habet et in ventre 
vulneratum prosternit. T ante autem fortitudinis esse dicitur, ut nulla 
virtute venantium capiatur. Sed sicut asserunt qui naturas 
animalium scripserunt, virgo puella proponitur, que venienti simum 
apperit, in quo ille omni ferocitate deposita caput ponit sicque 
soporatus velut inermis capitur. 

XVII. De castore. 


E st animal, quod dicitur castor, mansuetus nimis, cuius testiculi 
in medicina proficiunt ad diversas invalitudines. Phisiologus 
exposuit naturam eius dicens quia, cum investigaverit eum venator, 
segquitur post eum; castor vero, cum respexerit post se et viderit 
venatorem venientem post se, statim morsu abscidit testiculos suos, 
et proicit eos ante faciem venatoris, et sic fugit. V enator veniens 
Colligit eos, et ultra iam non sequitur eum, set revertitur. Si autem 
rursus evenerit ut alter venator perquirensinveniat et sequitur eum, 
ille videns evadere non posse, erigit se et demonstrat virilia sua 
venatori. V enator vero, cum viderit eum non habere testiculos, 
discedit ab eo. Sic et omnis qui secundum mandatum Dei 
conversatur et caste vult vivere, abscidit a se omnia vicia, et omnes 
impudicos actus proiciat post sein faciem diaboli. Tunc ille, videns 
eum nichil suorum habentem, confusus discedit ab eo. Ille vero 
vivit in Deo et non capitur a diabolo qui dicit: «Persequens 
comprehendam eum». Nichil igitur diaboli homo D ei habere debet, 
ut fisus cum D eo dicere audeat: «V enit princeps mundi huius et in 
me non habet quicquam». Monet enim nos Apostolus et dicit. 
«Cui vectigal vectigal reddite; cui tributum, tributum; cui timorem, 
timorem, cui honorem, honorem». In primis ergo diabolo reddantur 
que sua sunt, hoc est abrenuntians illi et omnibus operibus eius 
malis; tunc demum ex toto corde conversus ad D eum, repellat a se 
opera carnis, quod est vectigal et tributum diaboli; et adipiscatur 
fructus spirituales, id est caritatem, gaudium, pacem, pacientiam, 
bonitatem, fidem, mansuetudinem, continentiam, castitatem in 
bonis operibus, id est in elemosina, in visitationibus infirmorum, 
in curis pauperum, in laudibus Dei, in orationibus, in gratiarum 
accione et ceteris que Dei sunt. Ethim[ologia]. C astores a castran- 
do dicti sunt. N am testiculi eorum apti sunt medicaminibus; propter 
quos cum persecuti eos fuerint venatores, ipsi se castrant, morsibus 
virilia sua amputantes. D e quibus Cicero in Scauriana: «R edimunt 
se ea parte corporis, propter quem maxime expetuntur». Et | uvenalis: 
«Q ui se eunuchum ipse facit, cupiens evadere damno testiculorum». 
I psi sunt et fibri, qui eciam pontici canes vocantur. 

XVIII.Dehiena. 


E st animal quod grece dicitur hiena, latine vero belua, de qua lex 
dicit: «Non manducabis hienam, neque quod simile est illi, quoniam 
inmundum est». De quo eciam per leremiam prophetam dictum 
est: «Spelunca hiene hereditas mea facta est». Phisiologus dicit de 
ea quoniam duas naturas habet hiena, aliquando quidem masculus 
est, aliquando vero femina, et ideo inmundum animal est. Cui similes 
sunt filii Israel, quoniam ab initio quidem servierunt Deo vivo, 
postea vero deliciis et luxurie dediti idola coluerunt. Propter hoc 
Propheta inmundo animali comparavit synagogam. Sed et 
quicumque inter nos circa voluptatem et avaritiam studium 
habentes, que secundum A postolum «radix est omnium malorum 
et idolorum servitus», huic ipsi immunde belue comparantur, cum 
nec viri nec femine sunt, id est nec fideles nec perfidi; set sunt sine 
dubio de quibus ait Salomon: «Vir duplex animo inconstans est in 
omnibus viis suis». Et Salvator in ewangelio dicit ad eos: «Non 
potestis duobus dominis servire, id est Deo et mammone». 
Ethim[ologia]. Hienalapidem in oculishabet nomine hienam, quem 
si quis su, lingua sua tenuerit futura predicere creditur. 

XIX. De ydro. 


Aliud est animal in Nilo fluvio, quod dicitur idrus. Phisiologus 
dicit de eo quoniam satis est animal inimicum cocodrillo, et hanc 
habet naturam et consuetudinem: cum videt cocodrillum in litore 
fluminisdormientem aperto ore, vadit et involvit sein limum lutio 
quo possit facilius illabi in faucibus eius. Cocodrillus igitur 
desubitatus, vivum transglutit eum. Ille autem dilanians omnia 
viscera eius exit vivus de visceribus eius. Sic ergo mors et infernus 
figuram habent cocodrilli, qui inimicus est Domini Salvatoris no- 
stri. Ideoque Dominus noster | esus Christus, assumens terrenam 
carnem nostram, descendit ad infernum et, dirumpensomnia viscera 
eius, eduxit omnes qui ab eo devorati detinebantur in morte, sicut 
testatur Evangelista: «Et monumenta aperta sunt et resurexerunt 
multa corpora sanctorum». Mortificavit igitur ipsam mortem; et 
ipse vivens resurrexit a mortuis et insultat illi, per Prophetam dicens: 
«O mors, ero morstua, morsustuusero, inferne». Et alibi: «Absorta 
est mors in victoria Christi; ubi est, mors, contricio tua, ubi est, 
mors, aculeus tuus?» Ethim[ologia]. I drus coluber in aqua vivens. 
Greci enim idor aquam vocant, inde idrus aquatilis serpens. Cuius 
ictu percussi obturgescunt, quem morbum boam dicunt, eo quod 
fimo bovisremediatur. Y dra dicta draco multas aquas colens, quales 
sunt in Lerna palude provincie Archadie. H ec latine exedra dicitur, 
quod uno ceso tria capita resurgebant. Set hoc fabulosum est. N am 
constat Y dram locum fuisse evomentem aquas, vastantem civitatem, 
in qua uno meatu clauso multa erumpebant. Quod H ercules videns 
loca illa igne excussit et meatus clausit. Nam Ydra [ ab] aqua dicta 
est. Cocodrillus a croceo colore dicitur. N a[s]citur in N ilo flumine, 
animal quadrupes, terra et aqua vivens. Longitudine plerumque 
viginti cubitorum, dentium et unguium inmanitate armatum. C uius 
cutis tante duricie dicitur, ut, quamvis fortium lapidum ictibus 
percutiatur, nichil ledatur. Nocte in aquis, die humi quiescit. H ic 
dum invenit hominem, si poterit eum vincere, comedit, et semper 
plorat illum. Solus autem pre omnibus animalibus superiora oris 
movet, inferiora vero immota manent. D e stercore eius unguentum 
fiebat, unde vetule et rugose meretrices faciem suam perunguebant, 
et ruge extergebantur, fiebantque pulcre, donec sudor fluens illud a 
facie lavaret. U nde Oratius poeta: «Stercore fucatus cocodrilli». O va 
sua in terra fovet, masculus et femina vices fovendi servant. H unc 
ydrus deglutitus dentibus et unguibus interimit et vivus inde exit. 

XX. De caprea. 


Est animal, quod grece dicitur dorcon, latine vero caprea. De 
hac Phisiologus dixit quod amat altos montes, pascitur autem in 
convallibusmontium. E st autem providum animal eminus de longe 
previdens; ita ut si viderit subito hominesin alia regione ambulantes, 
statim cognoscat an venatores sunt, an viatores. Sicut et Dominus 
noster lesus Christus amat excelsos montes, hoc est prophetas et 
apostolos et patriarcas, sicut in Canticis C anticorum dixit: «E cce 
fratruelis meus sicut caprea venit, saliens super montes, transiliens 
super colles». Et sicut caprea in convallibus pascitur, sic et Dominus 
noster lesus Christus in ecclesia pascitur, quoniam bona opera 
christianorum et elemosine fidelium esce sunt Christi, qui dixit: 
«E surivi, et dedisti michi manducare; sitivi, et dedisti michi potum», 
et reliqua que secuntur. Convallia vero montium, que sunt per 
universum mundum, ecclesie per diversa loca intelliguntur, sicut 
dicitin Canticis C anticorum: «Convertere, fratruelis meus, et similis 
esto capree hinnuloque cervorum supra montes convallium». 
Quoniam acutissimam habet aciem oculorum caprea, et procul 
omnia prospicit et alonge cognoscit, significat Salvatorem nostrum, 
dicente scriptura quoniam «D eus scientiarum dominus est». Et in 
alio psalmo .cxxxvii. quoniam «excelsus Dominus et humilia respicit 
et alta a longe cognoscit». Et omnia que sunt divina magestate 
creavit et condidit et regit et videt et prospicit, et antequam cordibus 
nostris dictu, factu ac cogitatu aliquid oriatur, Dominus ante 
previdet et cognoscit. D enique sicut et caprea longe cognoscit 
venantium [do]los, ita et Dominus N oster | esus Christus previdit 
et prescivit insidias prodictoris sui I ude. Dixit enim: «l uda, osculo 
filium hominis tradis». Bene ergo dedorchon exposuit Phisiologus. 
Ethim[ologia]. Capros et capreas a carpendis virgultis quidam 
dixerunt, alii quod captent aspera, nonnulli a crepitu crurum eas 
vocatas; que sunt agrestes capree, quas Greci, quod acutissime 
videant, dorcas appellaverunt. M orantur enim in excelsis montibus, 
et tamen, de longinquo, vident omnes qui veniunt. 

XXI. Dehonagro. 


E st animal quod dicitur onager. Phisiologus dicit deonagro quia 
viscesimo quinto diemensisfamenoth, quod est marcius, duodecies 
in nocte rugit, similiter et in die; et ex hoc cognoscitur qui[a] 
equinoctium est diei, vel noctis, et numerum horarum a rugibus 
onagri per singulas cognoscunt horas, semel rugientis. O nager igitur 
figuram habet diaboli, quia cum scierit noetem et diem coequare 
(hoc est cum viderit diabolus populum qui ambulabat in tenebris 
et umbra mortis modo converti ad Dominum vivum, et coequari 
fidei patriarcharum et prophetarum, sicut coequatur nox cum die), 
iccirco rugit nocte ac die per singulas horas, querens escam suam 
quam perdidit. N eque enim rugit onager, nisi quando sibi escam 
querit, sicut dicit ob: «N umquid sine causa clamabit onager agrestis, 
nisi pabulum desiderans?» Similiter et apostolus Petrus de diabolo 
dicit: «A dversarius noster circuit, querens sicut leo quem devoret». 
Ethim[ologia]. O nager interpretatur asinus ferus: on quippe Greci 
asinum vocant, agrian ferum. Hos Affrica habet magnos et 
indomitoset in deserto vagantes. Singuli autem feminarum gregibus 
presunt. N ascentibus masculis zelant et testiculos morsibus 
detruncant. 

XXII.Desimia. 


Similiter simia figuram habet diaboli. Sicut enim simius capud 
quidem habet, caudam vero non habet; et licet totus turpis sit, 
tamen posteriora eiusmagis turpia et horribilia sunt, sic et diabolus 
caput quidem habet, caudam vero non habet; hoc est: initium 
habuit, cum esset angelus in celis; set quia hipocrita et dolosus fuit 
intrinsecus, perdidit caput; nec habet caudam, id est, sicut periit ab 
inicio in celis, ita et in fine totus peribit, sicut dicit preco veritatis 
Paulus: «Quem Dominus Jesus interficiet spiritu oris sui». 
Ethim[ologia]- Simia grecum nomen est, eo quod pressis naribus 
sit, facie turpis, feda rugis, licet et capellarum sit pressum habere 
nasum. Alii dicunt simias latine vocari, eo quod multa in eis 
similitudo rationishumane sentitur; set falsum est. H i elementorum 
sagaces: nova luna exultant, media et cava tristantur. Fetus, quos 
amant, ante se gestant, neglecti circa matrem herent. H orum genera 
quinque, ex quibus circopetici caudas habent. Simia enim cum cauda 
est, quam quidam cluram vocant. Set spinge villose sunt comis et 
mammis prominentibus, dociles, ad feritatem obliviose. Cinocephali 
et ipsi similes sunt simiis, longam caudam habentes et faciem ad 
modum canis, unde et sic nuncupantur. Satyri facie almodum acu- 
ta et gesticulantis more inquietantur. Callitrices toto pene aspectu 
a ceteris distant. Sunt enim cum facie producta, et longa barba, et 
lata cauda. 

XXIII.Defulica et ubi conversatur 


Est volatile quod dicitur fulica, satis intelligibile, et 
prudentissimum super omnia volatilia. C adaveribus non vescitur, 
non de aliunde alibi pervolans atque aberrans, sed in uno loco 
commoratur et permanet usque ad finem, et ibi escam suam habet 
et requiescit; sicut D avid dicit: «Fulice domus dux est eorum». Sic 
ergo omnis homo fidelis secundum Dei voluntatem conversatur et 
vivit. Non huc atque illuc per diversa oberrans circumvolat, sicut 
faciunt heretici, nec saecularibus desideriis ac voluptatibus delectatur 
corporalibus, sicut illa volucris, que carnibus non vescitur, set semper 
in uno loco eodemque se continet et quiescit, id est in ecclesia 
catholica et apostolica, et ibi permanet usque in finem, sicut in 
evangelio Dominusdicit: «Q ui autem perseveraverit usquein finem, 
hic salvus erit». Ibi ergo se continet, ubi Dominus «inhabitare facit 
unanimesin domo»; et ibi habet cotidianum panem immortalitatis, 
potum vero preciosum sanguinem Christi, reficiens se sanctis epulis 
et super mel et favum suavissimis eloquiis Domini. Non enim «in 
solo pane vivit homo, set in omni verbo Dei». Ethim[ologia]. 
Fulica dicta, quod caro eiusleporinam sapiat, lagos enim lepus dicitur. 
U nde et apud grecoslagis vocatur. E st autem avis stangnensis, habens 
nidum in medio aque, vel in petra, quam aqua circumdat; 
maritimoque semper delectatur profundo. Dum tempestatem 
persenserit, fugiens in vado ludit. 

XXIV. De panthera. 


Est animal quod dicitur panthera, varium quidem colore, set 
preciosum valde, nimismansuetum. Phisiologus dicit de eo quoniam 
inimicum solum draconem habet. Cum ergo comederit et saciaverit 
se diversis cibis, recondit sein speluncam suam, ponit se et dormit. 
Post triduum exurgit a sompno et statim emittit rugitum magnum. 
Cum autem rugitus exierit de ore eius, odor suavitatis exit super 
omnia aromata. Cum autem audierint vocem eius omnes bestie, 
que prope sunt et que longe, congregant se omnes et sequuntur 
suavitatis odorem qui exit de ore eius. Solus autem draco, cum 
audierit vocem eius, timore contra[h]itur et fulcit se in terraneis 
cavernis terre, ibique non ferens vim suavis odoris, in semetipsum 
contractus obtorpescit et remanet ibi immobilis atque inanis 
tanquam mortuus. Cetera vero animalia sequuntur pantheram 
quocumque vadit. Sic et Dominus noster | esus C ristus, verus pan- 
tera, omne humanum genus quod a diabolo captum fuerat et mor- 
ti tenebatur obnoxium, per incarnationem ad se trahens «captivam 
duxit captivitatem», sicut dicit David propheta: «A scendens in altum 
cepisti captivitatem, accepisti dona in hominibus». Panthera enim 
«omnia capiens» interpretatur. Sicut Dominus Deus noster, ut 
diximus, videns humanum genus a demonibus captum et idolis 
mancipatum atqueomnes gentes et populos predam diaboli effectos, 
descendens de celis eripuit nos de captivitate diaboli et sociavit nos 
bonitati sue et pietatis paterne filios adportavit et implevit illud 
quod Propheta ante predixerat: «Ego, - inquid, - sicut panthera 
factus sum Effrem, et leo domui lude idolis servienti». Ergo tunc 
vocationem gentium et ludeorum significabat. Et unum animal 
varium est panthera, sicut dictum est per Salomonem de Domino 
lesu Christo, qui est Dei «sapientia, spiritus intelligibilis, sanctus, 
unicus, multiplex, subtilis, mobilis, certus, incomitatus, verus, suavis, 
amans bonum, aptus, qui nichil boni vetat fieri, clemens, firmus, 
stabilis, securus, omnia potens, omnia prospiciens, omnia faciens, 
mobilior sapientia», et reliqua. Quod autem sapientia Christus sit, 
doctor veritatis Paulus dicit: «Nos autem predicamus Christum 
crucifixum, ludeis quidem scandalum, gentibus autem stulticiam, 
ipsis autem vocatis | udeis atque gentibus C hristum D ei virtutem et 
Dei sapientiam». Et quia speciosum est animal pantheradicit D avid 
de Christo:  «Speciosus forma pre filiis hominum». Et quia 
mansuetum animal nimis est, Ysaias dicit: «Gaude et letare, filia 
Syon, predica, filial erusalem, quoniam rex tuus venit tibi mansuetus 

et salvans». Et quia cum manducaverit et saciatus fuerit, statim 
quiescit et dormit, sic et Dominus noster | esus Christus, postquam 
saciatus fuit a iudaicis illusionibus, id est a flagellis, alapis, iniuriis, 
contumeliis, spinis, sputis, manibus in cruce suspendentes, clavis 
configentes, felle et aceto potantes, insuper et lancea transforantes; 
his igitur tot et tantis iudaicis muneribus saciatus, Christus 
obdormivit et requievit in sepulcro et descendit in infernum, et 
religavit illic draconem magnum et inimicum omnium nostrum. 
Quod autem die tercio exurgit a sompno illud animal, et emittit 
rugitum grandem, et flagrat odor suavitatis ex ore eius, sic et 
Dominus noster | esus C hristus tercia die resurgens a mortuis, sicut 
dicit Psalmista: «E xcitatus est tanquam dormiens Dominus, tanquam 
potens crapulatus a vino». Et statim exclamavit voce magna ita ut 
audiretur «in omni terra exiens sonus eius, in fines orbis terre verba 
illius» dicentis: «Gaudete etiam et nolite timere, quoniam ego vici 
mundum». Et iterum: «Pater sancte, quos dedisti michi, custodivi; 
et nemo ex eis periit, nisi filius perdicionis». Et iterum: «V ado ad 
patrem meum et patrem vestrum, et ad deum meum et ad deum 
vestrum». Et iterum: «V eniam ad vos, et non dimittam vos 
orphanos». Et in fine E vangelii ait: «E cce ego vobiscum sum omnibus 
diebus usque ad consummationem seculi». Et sicut de ore panthere 
odor suavitatis egreditur, et omnes qui prope sunt et qui longe (id 
est ludei, qui aliquando sensum bestiarum habebant, qui prope 
erant per legem; et gentes, que longe erant sine lege), audientes 
vocem eiuset repleti et recreati suavissimo odoremandatorum eius, 
sequuntur eum, clamantes cum Propheta et dicentes: «Q uam dulcia 
faucibus meis eloquia tua, Domine, super mel et favum ori meo». 
De his odoribus mandatorum eius dicit David: «D iffusa est gratia 
in labiistuis, propterea benedixit te D eus in eternum». Et Salomon 
in Canticis C anticorum dicit de eo: «O dor unguentorum tuorum 
super omnia aromata». U nguenta enim Christi que alia esse possunt, 
nisi mandata eius, que sunt super omnia aromata. Sicut enim presens 
aromatum species reddit odorem suavitatis, sic et verba Domini, 
quede ore eius exeunt, letificant corda hominum, qui eum audiunt 
et secuuntur. «Unguentum exinanitum nomen tuum, propterea 
adolescentule dilexerunt te nimis»; et: «Atraxerunt te post se; in 
odore unguentorum tuorum curremus»; et paulo post: «I ntroduxit 
me rex in cubiculum suum». O portet nos quam cicius  sicut 
adolescentulas, id est renovatasin baptismo animas, post unguenta 
mandatorum Christi currere, de ter[r]enis ad celestia transmigrare, 
ut nos introducat rex in palacium suum, id est in | erusalem civitatem 

suam et montem omnium sanctorum; et cum meruerimus intrare 
illuc, dicamus: «Gloriosa dicta sunt de te, civitas Dei»; «sicut 
audivimus, ita et vidimus in civitate Domini virtutum». Bene de 
panthera Phisiologus dicit. Ethtm[ologia]. Panther dictus, sive quod 
omnium animalium sit amicus, excepto dracone, sive quod sui 
generis societate gaudeat et ad eandem similitudinem, quicquid 
accipit, reddat. Pan enim grece «omne» dicitur latine. Bestia minutis 
orbiculis superpicta, ita ut oculatis ex flavo circulis nigra vel alba 
distinguatur varietate. H ec semel omnino parturit, cuius cause ratio 
manifesta est. Nam cum utero matris concreti catuli maturis ad 
nascendum viribus pervenerint, odiunt matris temporum moras. 
Itaque oneratam fetibus vulvam tanquam obstantem partui unguibus 
lacerant, et effundit illa partum, seu poscius dimittit dolore cogente. 
Ita postea corruptis matricis sedibus genitale semen infusum, non 
est acceptum, set irritum resilit foras. N am Plinius dicit, quod 
animalia cum acutis unguibus frequenter parere non possunt. 
Viciantur enim intrinsecus se moventibus catulis. Draco maior est 
omnium serpentium super terram. H unc Greci dracantam vocant. 
U nde et derivatum est in latinum, ut draco diceretur. Qui sepe a 
speluncis abstractus in aerem, concitatur et lucet propter eum aer. 
E st autem cristatus, ore parvo et arcis fistulis, per quastrahit spiritum 
et linguam exerit. V enenum autem non in dentibus, set in cauda 
habet et verbere pocius quam morsu nocet. Innoxium est enim a 
veneno; huic ad mortem faciendam non est venenum necessarium, 
quia si quem ligaverit, occidit. A quo nec elephans tutus est sui 
corporis magnitudine. N am circa semitas, per quas elephantes soli- 
to gradiuntur, delitescens crura eorum nodis illigat, ac suffocatos 
perimit. Gignuntur autem in Ethiopia, et in Indiain ipso incendio 
iugis estus. 

XXV. Cetus, et quomodo decipiuntur naves ab eo. 


Est belua in mari que dicitur grece aspidocelone, latine autem 
aspido testudo. Cetus ergo est magnus, habens super corium suum 
tanquam sabulum quod est iuxta litus maris. H ec in medio pelagi 
elevat dorsum suum per undas maris sursum, ita ut navigantibus 
nautis non aliut credatur esse quam insula, precipue cum viderint 
totum illum locum sicut in omnibus litoribus maris sabulo esse 
repletum. Putantes autem insulam esse, applicantes navem suam 
iuxta eam et descendentes, figunt palos et alligant naves. D einde ut 
coquant sibi cibos post laborem, faciunt ibi focos super arenam 
quasi super terram. I Ila vero, ut senserit ardorem ignis, subito mergit 
sein aqua et navem secum trahit in profundum maris. Sic paciuntur 
omnes qui increduli sunt et quicumque ignorant diaboli astucias, 
spem suam ponentes in eum; et operibus eius se obligantes, simul 
merguntur cum illo in gehennam ignis ardentis: ita est astucia ejus. 
Secunda eius belue natura hec est. Quando esurit, aperit os suum et 
quasi quemdam odorem bene olentem exalat de ore suo cuius 
odorem ut senserint mox minores pisces, congregant se intra ora 
ipsius; cum autem repletum fuerit os eius diversis piscibus pusillis, 
subito claudit os suum et transglutit eos. Sic paciuntur omnes qui 
sunt modice fidei, voluptatibus ac lenociniis quasi  quibusdam 
odoribus diabolicis adescati: subito absorbentur ab eo sicut pisculi 
minuti; maiores enim se cavent ab illo et neque apropiant illi. Sic 
ergo qui Christum semper in sua mente habent, magni sunt apud 
eum, et si sunt perfecti, agnoscunt multiformes astucias diaboli et 
custodiunt se ab eo et magis resistunt, ille vero fugit ab eis. D ubii 
autem et modice fidei homines, dum vadunt post voluptates et 
luxurias diaboli, decipiuntur, dicente Scriptura: «U nguentiset variis 
odoribus delectantur et sic confringitur a ruinis anima». 
Ethim[ologia]. Cetus dicitur o, immanitatem corporis. Sunt enim 
ingentia corpora et genera beluarum, equalia montibus in tantum, 
ut eciam ibi naves quasi ad insulam applicentur, sicut illequi accepit 
lonam. Cuius alvus tante magnitudinis fuit, ut putaretur infernus, 
dicente ipso lona propheta: «E xaudivit me de ventre inferi». 

XXVI. De perdice. 


E st volatile quod dicitur perdix, fraudulentum nimis, sicut di cit 
sanctus leremias propheta de eo: «Clamavit perdix et congregavit 
que non peperit, faciens sibi divicias non cum iudicio; in dimidio 
autem dierum eius relinquet ea, et in novissimis suis erit stultus». 
Phisiologus dicit satis astutum esse perdicem, quia aliena ova diripit, 
hoc est perdicis alterius, et corpore fovet; set fraudis sue fructum 
habere non potest, quia cum duxerit pullos alienoso amittit eos; 
quoniam, ubi matrissue vocem audierint, que ova generavit, statim 
evolant et conferunt se ad suos parentes naturales. Quo munere 
adempto atque amore derelicto ille, qui incassum alienis suos effudit 
labores, fraudis sue precio multatus, remanet stultus et solus et 
inanis. H uius exemplum imitatus est diabolus, qui generationes eter- 
ni creatorisrapere co[n]tendit et, si quos insipientes et sensus proprii 
vigore carentes aliquo modo poterit congregare, fovet illosillecebris 
corporalibus. At ubi vox Christi audita fuerit a parvuliso sumentes 
sibi alas spirituales per fidem, evolant et se Christo commendant, 
qui statim eos potentissimo quodam paterno munere et amore su, 
umbra alarum suarum ipse suscipit et matri ecclesie dat nutriendos. 
Ethim[ologia]. Perdix de voce nomen habet, avis dolosa atque 
immunda, nam masculus in masculum insurgit et O bliviscitur sexum 
libido preceps. Adeo autem fraudulenta, ut alterius perdicis ova 
diripiensfoveat, set fraus fructum non habet. N am pulli, dum vocem 
proprie genitricis audierint, naturali quodam instinctu hanc, que 
eos fovit, relinquunt, et ad eam que genuit revertuntur. 

XXVII. De mustela, et quia per os concipit, per aures vero 
genera 


Demustela precipit lex non manducare, quia immundum animal 
est. Phisiologus dicit quoniam mustela semen masculi per os accipit 
et sic in utero habet; tempore vero pariendi per aures generat. Sic 
aliquanti fidelium libenter quidem accipiunt verbi divini semen, set 
inobedientes effecti pretermit[t]unt et dissimulant que audierunt- 
Isti tales non solum mustele comparantur, set eciam aspidi, que 
obturat aures suas et non audit vocem incantantium. Phisiologus 
dicit quoniam aspishanchabet naturam: si quando advenerit ali quis 
homo ad speluncam, ubi habitat aspis, et precantat eam omnibus 
carminibus, ut exeat de cavernis suis; illa vero, ne audiat vocem 
incantantis, ponit capud suum ad terram et unam quidem aurem 
premit in terram, alteram vero aurem de cauda sua obturat. Tales 
sunt istiusmundi homines divites, qui unam quidem aurem suam 
deprimunt in terrenis desideriis, aliam vero, posteriori bus peccatis 
suis peccata addentes, obturant; et ita fit ut non audiant vocem 
incantantis. Et hoc quidem solum aspides faciunto quod aures 
obturant. I sti vero et oculos excecant terrenis cupiditatibus et rapinis, 
ita ut nec auribus audire velint divina mandata et servare, nec oculis 
attendere in celum et cogitare de illo, qui est super celum et facit 
bonitatem et iusticiam. Hi qui nunc eum audire nolunt, audient 
eum in die iudicii, dicentem: «D iscedite a me, maledicti, in ignem 
eternum, qui preparatus est diabolo et angelis eius». Ethim[ologia]- 
M ustela dicta, quasi mus longa, nam telon grece «longum» dicunt. 
H ec ingenio est subdola; in domibus enim, ubi nutrit catulos suos, 
de loco ad locum transfert mutataque sede locat. Serpentes eciam 
et mures persequitur. Duo autem sunt genera mustelarum. A Iterum 
enim silvestre est, distans magnitudine, quam greci ictidas vocant, 
alterum in domibus oberrat. Falso autem oppinantur qui dicunt 
mustelam ore concipere, aure effundere partum. 

De aspide, et quare sic vocatur. 

Aspis vocata quod morsu venena immittit et spargit. As enim 
grece venenum dicunt, et inde aspis, quod morsu venenato 
interimat. H uius diversa sunt genera et species dispares ad 
nocendum. F ertur autem aspis, cum ceperit pati incantatorem, qui 
eam quibusdam carminibus propriis evocat, ut eam de caverna sua 
prevocet cum illa exire noluerit, unam aurem in terram premere, 
alteram cauda obturare et premere, atque ita voces illas magicas 


39 


Anonimo 


non audiens, non exit ad incantantem. Dipsa genus aspidis qui 
latine stala dicitur quia quem momorderit siti periit. Prialis, genus 
aspidis, eo quod sompno necat. H unc sibi Cleopatra apposuit et ita 
morte quasi sompno soluta est. Emorous aspis nuncupatur, eo quod 
sanguinem sugit. Qui ab ea morsus fuerit, ita dissolutis venis, 
quicquid vite est per sanguinem effundit. Grece enim sanguis emath 
dicitur. Prester aspis semper ore patente et vaporante currens. Cuius 
poeta sic meminit: «Oraque distendens avidus fumantia prester». 
Quem percusserit, distenditur  enormique corpulentia necatur et 
tabefacta putredo sequitur. Aspis quidem si momorderit hominem, 
statim eum consumit, ita ut liquefiat totus in ore serpentis. 

XXVIII.[Deassidaet strucione]. 


Item est animal quod dicitur assida, quod grece strictecamelon, 
latine struccio dicitur. De isto animali leremias propheta dicit: «Et 
assida in celo cognovit tempus suum». Phisiologus dicit hoc quasi 
volturium esse. H abet quidem pennas, set non volat sicut cetere 
aves; pedes autem habet similes camelo, et ideo grece structucamelon 
dicitur. H oc ergo animal, cum venerit tempus illud ut ova pariat, 
elevat oculos suos in celum et videt si stella illa V irgilia ascendit. 
Non enim ponit ova sua in terra, nisi quando illa stella oritur in 
celo. Dequastelladicitlob: «Qui facit V irgiliam et septentrionalem 
et dextrum et promtuaria austri». Tempore enim suo oritur Virgilia 
in celo, id est quando messes florent et estas est, circa mensem 
iunium. T unc assida, cum viderit virgiliam ascendisse in celum, fodit 
in terram et ibi ponit ova sua et cooperit ea de sabulo in heremo; 
cum autem ascenderit de illo loco, statim obliviscitur, et non redit 
ad ova sua. Est enim animal hoc naturaliter obliviosum; et ideo 
tempore isto generat ova sua et operit illa de harena, ut, quod illa 
factura esset sedens super ova sua et ex fetu suo, educeret pullos 
suos, hoc ei tranquillitastemporiset aeristemperies prestare videatur, 
ut estate calefacta arena excoquat ova sua et educat pullos. Si ergo 
assida agnoscit tempus suum et elevat oculos suos in celum, et 
obliviscitur posteritatis sue, multo magis homo fidelis debet oblivisci 
terrena et sequi celestia dicente Apostolo: «Que retro sunt 
obliviscens, ad destinatum contendo bravium superne vocationis». 
Et Dominus in evangelio dicit: «Qui diligit  patrem aut matrem 
plus quam me, aut filios, non est me dignus». Et illi qui excusabat 
se propter sepulturam patris dicit: «Dimitte mortuos sepelire 
mortuos suos, tu autem vade, sequere me». [Ethimologia]. Structio 
greco nomine dicitur quoddam animal, quod in similitudinem avis 
pennas habere videtur, de terra tamen altius non elevatur. Ova sua 
fovere negligit, set proles tantummodo fotu pulveris animantur. 

XXIX. Deturture. 


E st volatile quod dicitur turtur. Scriptum est de ea: «V ox turturis 
audita est in terra». Phisiologus de turture dicit feminam valde 
coniugem suum diligere et caste cum illo vivere et ipsi soli fidem 
servare, ita ut si quando evenerit ut masculus eius aut ab accipitre 
aut ab aucupe capiatur, hec alteri masculo se non iungat, set ipsum 
semper desiderat et ipsum per singula momenta sperat et ipsius 
recordatio et desiderium usque ad mortem perseverat. A udite itaque, 
omnes anime fidelium, quanta castitas in modica avicula invenitur; 
quicumque tamen personam turturis in vultu anime tenetis, huius 
castitatem imitemini. Talis est enim sancta ecclesia, que postquam 
vidit virum suum crucifixum et die tercia resurrexi[s]se et in celos 
ascendisse, alii viro non coniungitur, set psum desiderat et ipsum 
sperat et in illius amore et caritate usque ad mortem perseverat, 
dicente Domino nostro lesu Christo: «Qui perseveraverit usque in 
finem, hic salvus erit». Similiter eciam et propheta D avid hortatur 
et dicit in psalmo: «V iriliter age et confortetur cor tuum et expecta 
Dominum». Ethim[ologia]. T urtur de voce vocatur. Avis pudica, et 
semper in montium iugis, et in deserti solitudinibus commoratur; 
tecta enim hominum et conversacionem fugit, et commoratur in 
silvis. Cuius e contrario columba hospicia hominum diligit et 
domorum semper est blanda habitatrix. 

XXX. Cersus, et quomodo de foramine extrabit serpentem. 


Item in psalmo quadragesimo primo: «Sicut cervus desiderat ad 
fontes aquarum, ita desiderat anima mea ad te, D eus». Phisiologus 
dicit quoniam, ubi agnoverit cervus serpentem esse, implet os suum 
aqua et effundit in foramine et cum quodam spl[i]ramine oris sui 
attrahit serpentem foras, et conculcans cum pedibus suis interficit 
eum. Ita et Dominus noster lesus Christus, videns inimicum 
diabolum in omni generis humani natione inhabitantem, habens 
in semetipso divine sapientie fontem, cuius non potest antiquus 
draco sufferre sermones. Cum eum vidissed in regione Gerasenorum, 
ultro cucurrit ille cum omni exercitu demoniorum in homine uno, 
dicens ei: «Quid michi et tibi, fili Dei? V enisti ante tempus torquere 
nos?» Et interrogavit eum Dominus: «Quod tibi nomen est?» Et 
respondit: «Legio michi nomen est». Et rogabat | esum ne imperaret 
illis, ut irent in abissum. Erat autem ibi grex porcorum multorum 
pascentium. D emones autem rogabant eum dicentes: «Si eicis nos, 
mitte nosin gregem porcorum»; et ait illislesus: «Ite»; at illi exeuntes 
ab homine introierunt in porcos. Et ecce magno impetu abiit totus 
grex per preceps in mare quasi duo milia et suffocati sunt in aquis. 
Ecce quomodo audiens diabolus vocem Domini, in preceps fugit 
cum omnibus suis. Dequo in novissimis diebus testatur A postolus 
dicens: «Quem D ominuslesusinterfi ciet spiritu oris sui». M ontes 
apostolos dicit et prophetas, cervos hominesfideles qui per apostolos 
et prophetas et sacerdotes perveniunt ad agnitionem Christi, sicut 
scriptum est in psalmo: «L evavi oculosmeos ad montes, unde veniet 
auxilium michi». Ethim[ologia]. Cervi dicti apo ton ceraton, id est 
a cornibus. Cerata enim grece cornua dicuntur. Hi serpentum 
inimici, cum se gravatos infirmitate persenserint, spiritu narium 
eos extra[lh]unt de cavernis, et superata eorum pernicieveneni pabulo 
reparantur Diptamnum herbam ipsi prodiderunt. N am eius pastu 
excuciunt acceptas sagittas. M irantur autem sibilum fistularum. 
Rectis auribus acute audiunt, summissis nichil. Si quando immen- 
sa flumina, vel maria transnatant, capita clunibus precedentium 
superponunt sibique invicem famulantes, nullum laborem ponderis 
sentiunt. 

XXXI.De salamandra. 


Est reptile quoddam quod grece dicitur salamandra, latine vero 
stilio. H oc simile est lacertule pusille, colore vario. De quo Salomon 
dicit: «Sicut stilio habitant in domibus regum». Phisiologus dicit 
de eo quoniam, si casu inciderit undecunque in caminum ignis vel 
in fornace ardentis ignis, aut in quocumque incendio, statim 
extinguitur ignis. I sti sunt iusti et mirabileshominesD ei. Sic fuerunt 
in camino ignis ardentis Ananias, Azarias, M isael, et non tetigit eos 
ignisomnino quosintactos atque incontaminatos exisse de camino 
ignis propheta Daniel declarat. Paulus apostolus testatur dicens: 
«Fide omnes sancti extingunt virtutes ignis, obstruxerunt ora 
leonum». Ita et omnis quicumque ex fide sua crediderit in Deo etin 
operibus bonis perseveraverit, transit gehennam ignis et non tangit 
eum flamma. De quo scriptum est in Isaia propheta: «Si transieris 
per ignem, flamma non te comburet». Ethim[ologia]. Salamandra 
dicta, quod contra incendia valeat. Cuius inter omnia venenalta] 
vis maxima est. Cetera enim singulos feriunt, hec plurimos pariter 
interimit. N am si arbori irrepserit, omnia poma inficit veneno, et 
eos qui ex eis pomis ederint occidit. Qui eciam, si in puteum 
ceciderit, vis veneni eius potantes interficit. I sta contra incendia 
repugnans, sola animalium ignes extinguit. Vivit enim in mediis 
flammis sine dolore, et consummatione, et non solum non uritur, 
set eciam exting[u]it incendium. 

XXXII. D e columbis et de diversis coloribus earum. 


Phisiologus dicit multis ac diversis coloribus esse columbas. Est 
color sturminus, niger, albus, stephanitus, braggiotus, aerius, 
cinericius, aurosus, melenus. Rufus est ergo super omnes primus, 
qui omnes regit et placat, et cotidie eciam agrestes congregat in 
columbario suo. Ipse est ergo primus, qui nos precioso sanguine 
suo redemit et intra unam ecclesie domum de diversis nationibus 
congregavit. Non Moises, non H elias, non aliquis prophetarum 
aut patriarcarum, set ipse a patre veniens salvavit nos et per passionem 
suam nos redemit a morte perpetua, sicut lohannes dicit: «Vidi 
celum apertum et spiritum D ei descendentem tanquam columbam» 
missum a D eo, qui vult «hominesomnes salvosfieri et ad agnicionem 
veritatis venire». Ipse ergo volens humanum genus congregare in 
eclesia sancta catholica et apostolica, misit Spiritum sanctum 
«multipharie multisque modis loquentem» per legem et prophetas 
ad omne humanum genus, sicut diversus color columbarum est. 
[Primum quidem significat legem quasi nigro colore], id est propter 
obscuros sermones et interpretabilem scientiam. D einde struninus 
color significat diversitatem prophetarum duodecim. Aerius vero 
color H eliam significat, quoniam raptus est per aera curru usque ad 
celum. Cinericius autem color significat lonam prophetam qui 
N inivitis predicat in cilicio et cinere penitentiam agendam, quo facto 
concessum est ei a Domino presidium vite. Aurosus color non nisi 
tres pueros significat, qui spiritum Dei verum habentes regi 
N abugodonosor dixerunt: «Scito, rex, quia nos deos tuos non 
colimus, neque ymaginem auream, quam erexisti, non adorabimus». 
M eleneus vero color est H eliseus, qui suscepit melotem a magistro 
suo H elia eunte in celum, et dupplici spiritu eius honorari meruit. 
Albus autem est beatus lohannes, precursor Christi, habens 
candorem sacri baptismatis, de quo prophetalsaiasdicit: «L avamini, 
mundi estote, auferte malum cogitationum vestrarum ab oculis 
meis, discite benefacere, et si fuerint peccata vestra ut feniceum, ut 
nix dealbabuntur». Delohanne et Dominustestatur dicens: «Amen 
dico vobis, non fuit maior inter natos mulierum lohanne baptista». 
«Lex enim et prophete usque ad lohannem predicaverunt, iste 
demonstravit Christum»: «Ecce agnus Dei, ecce qui tollit peccata 
mundi». Stephanitus vero Stephanus est, primus martir, qui post 
acceptionem sancti spiriti Christum in dextera patris videre meruit. 
Rubeus vero color significat Domini passionem propter quod et 
R aa, meretrix iam tunc coccineum signum misit, de quo in lericho 

salvata est. De quo in Canticis dicit: «Sicut sparcium colorem 
rubicundum labia tua». Et in ewangelio dicit: «| nduerunt | udei 
Domino clamidem coccineam». Et Ysayas dicit: «Q uis est iste, qui 
ascendit de Edom, rubrum vestimentum eius ex Bosra?» Et 
coccineum ligatum est in manu Zare filii Iude ab obstetrice, cum 
adhuc in utero matris esset. Et in Canticis C anticorum: «Fratruelis 
meus candidus et rubicundus»; candidusin virginitate, rubicundus 
in martirio, per quod omnes credentes in eum precioso sanguine 
redempti sumus in nomine patris et filii et spiritus sancti, qui est 
D eus benedictus in secula seculorum; amen. Ethim[ologia]- 
Columbedicte, quod earum colla ad singulas conversiones colorem 
mutent. Aves mansuete et hominum mansiones conversantes, ac 
sine felle, quas antiqui V enerias nuncupabant, eo quod nidos 
frequentant, et osculo amorem concitant. Palumbes, avis casta, ex 
moribus appellatur, quod comes sit castitatis. Nam dicitur, quod 
amisso corporali consortio est solitaria, nec carnalem copulam ultro 
requirat. 

XXXIII. De columbis et de dracone et umbra arboris. 


Item aliud dictum est de ipsis columbis. Arbor quedam est in 
partibus Indie, que grece peredixion, latine vero circa dexteram 
cuius fructus dulcis est nimis et valde suavis. Columbe autem satis 
delectantur in istius arboris gratia, quoniam de fructu eiusreficiuntur 
et su, umbra eius requiescunt et ramis eius proteguntur. Est autem 
draco crudelis inimicus columbarum; et quantum columbe timent 
draconem et fugiunt ab eo, tantum ille draco evitat et pertimescit 
illam arborem, ita ut nec umbre illius appropinquare ausus sit. Set 
dum insidiatur columbis ille draco, ut rapiat aliquam earum, de 
longe considerat illam arborem. Si umbra illius arboris fuerit in 
parte dextera, se facit ille in parte sinistra. Si autem fuerit umbra 
illiusin parte sinistra, ille fugiens in parte dextera se facit. Columbe 
autem scientes inimicum suum draconem timere illam arborem et 
umbram illius, et omnino nec leviter appropiare illi posse, ideo ad 
illam arborem confugiunt et ibi secommendant, ut salve esse possint 
ab insidiis adversarii earum. Dum ergo in illa arbore fuerint et in 
ipsa se continuerint, nullo modo potest eas capere draco. Si autem 
invenerit aliquam ex eis vel leviter segregatam ab arbore, vel extra 
umbram illius, statim eam rapit et devorat. Et hec quidem refert 
Phisiologus de columbis. Nos ergo, christiani, scientes arborem, 
que est peredixion, circa quam omnia dextra sunt nichilque in illa 
sinistrum. D extera autem eius est unigenitus filius D ei, sicut ipse 
Dominus ait: «De fructu enim arbor cognoscitur». Umbra vero 
arboris Spiritus sanctus est, sicut dicit Gabriel angelus sancte M arie: 
«Spiritus sanctus supervenient in te et virtus altissimi obumbrabit 
tibi». Columbe autem sunt omnes fideles, sicut Dominus in 
ewangelio: «Estote ergo simplices sicut columbe, et astuti sicut 
serpentes». Estote simplices, ne cuiquam machinemini dolos, et 
astuti, ne alienis insidiis supplantemini. Attende ergo tibi semper, 
homo Dei, et permane in fide catholica et ibi te contine, ibi 
commorare, ibi habita, ibi persevera in una fide patris et filii et 
spiritus sancti, et in una catholica ecclesia, sicut dicit psalmista: 
«Ecce quam bonum et quam iocundum habitare fratres in unum». 
Etalibi: «Qui habitare facit unanimesin domo». Cave ergo quantum 
potes, ne extra hanc domum foris inveniaris et comprehendat te ille 
draco, serpens antiquus, et devoret te, sicut ludam, qui mox, ut 
exivit forisaDomino et fratribus suis apostolis, a diabolo devoratus 
est, et periit. 

XXXIV. De elephante 


E st animal quod dicitur elephas. Phisiologusdicit de eo quoniam 
intellectum in se habeat magnum, set concupiscentiam fetus in 
semine non habeat. In tempore enim suo, cum voluerit filios pro- 
creare, vadit ad orientem cum femina sua usque ad proximum para- 
disi, et ibi est arbor quedicitur mandragora. Prior ergo femina gustat 
de fructu illius arboris, et sic illa seducit masculum, ut ille persuasus 
manducet. Et postquam manducaverint ambo, tunc conveniunt sibi 
invicem, et statim femina in utero concipit. Cum autem venerit 
tempus illius ut pariat, vadit ubi est stagnum, et ingreditur in aquam 
usque ad ubera sua, et ibi parit super aquam propter draconem, qui 
insidiatur illi, et si extra aquam peperit, rapit draco pecus illud et 
devorat. ldeo in aquam altam ingreditur, ut ibi pariat. M asculus 
autem suus non recedit ab ea, set custodit eam parientem, propter 
serpentem, qui inimicus est elephantis. Isti ergo duo elephantes 
masculus et femina figuram habent Ade et mulieris eius Eve, qui 
erant in paradiso Dei ante prevaricationem gloria circumdati, 
nescientes ullum malum, non concupiscentie desiderium, non 
coniunctionis coitum. Cum autem interdictam arborem gustavit 
mulier illa, seduxit virum suum, et ipse inde manducavit. Tunc 
deinde expulsi foras paradisum in hunc mundum iactati sunt 
tanquam in stagna aquarum multarum. C uius hic mundus figuram 
habet propter  multas eius fluctuationes, et comunicationes, et 
innumerabiles eius voluptates et passiones, de quibus D avid dicit: 
«Salvum me fac, Domine, quoniam intr[o]ierunt aque usque ad 
animam meam»; et alibi: «Expectans expectavi Dominum, et respexit 
me, et exaudivit preces meas, et eduxit me de lacu miserie et de luto 
fecis». Tunc «cognovit Adam uxorem suam et generavit K aim» in 
luto fecis. Ideoque descendens quasi pius et misericors de sinu patris 
Dominus noster | esus Christus, filius D ei vivi, assumens calr]lnem 
nostram eduxit nos de lacu miserie et de luto fecis, et statuit super 
petram pedes meos, et inmisit in os nostrum canticum novum, 
ymnum Deo nostro, id est, cum docuit nos orare, tunc immisit in 
os nostrum canticum novum, dicens: «Sic orabitis: Pater noster, 
qui esin celis, sanctificetur nomen tuum», et reliqua. H unc ymnum 
docuit nos inferre Deo malglister noster ipse, qui statuit super 
petram pedes nostros et inmisit in os nostrum canticum novum 
ymnum D eo nostro. H oc autem ipso apostolo orante pro nobis et 
dicente: «Dominus autem pacissanctificet vos ad perfectum et integer 
spiritus vester et anima et corpus sine querela in adventu Domini 

nostri lesu Christi servetur». N am et ossa et pellis de elephante, in 
quocumque loco fuerint vel domo incensa, statim odor eorum 
expellit inde ac fugat serpentes; vel si qua fuerint noxia venenosa 
reptilia non ibi accedunt. Sic itaque opera vel mandata Dei, qui 
habet intra se, purificant cor eius, et nulla potest ibi adversarii 
cogitatio introire; set quecumque ibi fuerit noxa turpis, statim omnis 
exit et evanescit, ita ut nec aliquando ibidem compareat noxius 
spiritus et adversa cogitatio, aut aliqua eiusmaleficia. Ethim[ologia]. 
Elephantem Greci a magnitudine corporis putant dici, quod formam 
montis preferat. Grece enim mons et elphio dicitur. Apud Indos 
autem a voce barro vocatur. U nde et vox eius barritus est, et dentes 
ebur. R ostrum autem promuscida dicitur, quoniam illo pabulum 
colligit, et est angui simile, vallo @munitum eburneo. H os boves 
lucas dictos putant ab antiquisR omanis: boves, quia nullum animal 
maius videbant, lucas, quia in Lucania illos primus Pirrus in prelio 
obiecit R omanis. N am hoc genus animalis in rebus bellicis aptum 
est. In eis enim Perse et Indi ligneis turribus collocatis tanquam de 
muro iaculis dimicabant. Intellectu autem et memoria multum 
valent. Gregatim incedunt, motu quo valent, saltant. M urem fugiunt. 
Aversi coeunt. Quando autem parturiunt in aquis, vel in silvis, 
dimittunt fetus propter draconem, qui insidiatur eis. Inpliciti 
aliquando ab eis necantur. Biennio portant fetus, nec amplius quam 
semel gignunt, nec plures, set tantum unum. V ivunt annos trecentos. 
Apud solam Africam et Indiam prius elefantes nascebantur, r,unc 
sola eos India gignit. M andragora dicta, quod habeat mala 
suaviolent[i]a in magnitudine male mantiani. Unde et eam latini 
malum terre vocant. H anc prophete antropomeres appellant, quod 
habeat radicem formam hominis simulantem. Cuius cortex in vinum 
missa ad bibendum datur propter varias infirmitates: corpus eorum 
post triginta annos caute colligitur, ad multas infirmitates medendas; 
et soporati dolorem non sentiunt. H uius specie due: femina, cuius 
folia lactuce sunt similia, mala generat in similitudine prunarum 
masculus, foliis bete similibus. 

XXXV.DeAmos propheta. 


Item Amos propheta dicit: «Non eram propheta, neque filius 
prophetarum, set eram pastor caprarum et districtor more». Salvator 
[per] prophetam de se dicit: non eram propheta, set primogenitus 
Deus in Deo verbum in visceribus patris, sicut dicit Ysaias: 
«Quoniam tu es D eus, et in te est Deus»; ita dicit: «N eque filius 
prophete, set filius D ei vivi». Pastor autem caprarum fuit, quoniam 
missus de sinu patris assumpsit humanam carnem et factus est 
caprarum pastor, id est totius humani generisin peccatis conversantis; 
gensque, que eum receperunt et crediderunt in eum, qui misit eum, 
facti sunt oves; qui vero non receperunt eum remanseruntque in 
peccatis suis, sunt hedi pascentes in deserto, U t sunt hodie ludei; 
distringentes autem moras - ac mora significat corpus Christi - 
astringentes illud in patibulo crucis. Set omnia peccata carnis no- 
stre, vel ipsum autorem peccatorum necavit morte nosque suo 
sanguine vivificavit dicente A postolo: «M ittens D eus filium suum 
in similitudinem carnis peccati de peccato dampnavit peccatum in 
mortem». Puncto autem eo lancea, exivit de latere eius sanguis et 
aqua ad populum fidelem et ad lavacrum regenerationis in vitam 
eternam. 

XXXVI. De adamante 


Phisiologus dicit: est lapis qui dicitur adamas, et in quodam 
monte orientis invenitur, ita tamen ut nocte queratur, non die, 
quoniam nocte lucet, ubi fuerit, per diem autem non lucet, quoniam 
sol obtundit lumen eius. H unc lapidem non ferrum, non ignis, nec 
alius lapis contra eum potest prevalere. De hoc lapide adamante 
dicit propheta: «Vidi virum stantem super murum adamantinum et 
in manu eius lapidem adamantem in medio populi | srael». Creatori 
autem creatura prevalere non potest, et ideo adamas Christus est. 
Stat autem super murum adamantium, super sanctoset vivoslapides, 
de quibus edificatur celestis lerusalem. Hi sunt apostoli, prophete, 
martires, quibus neque ignis, neque gladius, neque bestiarum dentes 
prevalere potuerunt. Et illo vero adamanteomnes sancti adamantini 
lapides a propheta dicti sunt, sicut de nomine Christi christiani 
nominantur. Nam quia propheta dicit: vidi virum stantem super 
murum adamantinum ecce, inquid, in manu eius adamas, id est 
filius Dei et filius hominis, qui in utero Marie carnem assumere 
dignatus est: ipsum tenet in manu in gloria deitatis sue, sicut testatur 
de ipso Daniel dicens «Vidi et ecce, inquid, vir indutus baldin». 
Vir autem qui dicitur deitatis significat maiestatem, baldin vero 
carnalem hominem quem induere dignatus est. Baldin enim lineum 
interpretatur, id est indumentum quod de terra nascitur. De viri 
appellationebeatus Petrus apostolusdicit: «) esum nazarenum virum 
Deum nobis manifestum». Nec non et beatus Paulus dicit: 
«D esponsavi enim vos uni viro virginem castam exhibere Christo». 
Et ut mani festius agnoscamus, quiaip se est Christus, de quo ip se 
dixerit , testatur ipse Paulus dicens: «An experimentum eius queritis, 
qui in me loquitur Christus?» Ergo mons quem dicit Phisiologus 
orientalis, in quo lapis adamas invenitur, D eum patrem ingenitum 
significat, ex quo omnia oriuntur. Montem vero altam et 
inaccessibilem gloriam dicit, sicut ait apostolus Paulus de ipso, qui 
solus habet inmortalitatem et lucem habitat inaccessibilem, in quo 
ille lapis invenitur, id est «Christus in patre et pater in me est». Et 
iterum: «Qui me videt, videt et patrem». Quod lapis per diem non 
invenitur, significat C hristum celasse descencionem suam celestibus 
virtutibus et dominationibus et potestatibus, qui tanquam lumi- 
naria Dei assistunt. Non ergo scierunt iustum celeste portantem 
ministerium descencionis eius et incarnationis quod futurus erat in 
terra. D enique iam transactis omnibus mirabilibus eius, que fecit 
pro humani generis redemptione, cum ascendisset in celosintegrum 

atque perfectum hominem indutus videntes eum superne civitatis 
agmina dixerunt: «Quis est iste rex glorie, qui ascendit ex E dom, 
rubrum vestimentum ex Bosra?» Quis est iste, qui ascendit ex 
sanguinea et rubor vestimenti eius ex carne? Et quia nocte invenitur 
ille lapis, quoniam in istius seculi tenebris descendit et illuminavit 
omne hoc genus, quod sedebat in tenebris et in regione umbre 
mortis, sicut dicit David propheta ex persona totiushumani generis: 
«Quoniam tu illuminas lucernam meam, Domine, Deus meus, il- 
lumina tenebras meas». V enit ergo Dominus noster et lucernam, 
quam extinxerat diabolus, id est animam et corpus, in se suscipiens 
illuminavit splendore glorie sue vivificans et reportans manifesti us, 
dicente apostolo de tam admirabilis misterii sacramento: «Etenim 
evidenter, inquid, magnum misterium pietatis, quod manifestum 
est in carne, iustificatum est in spiritu, quod apparuit angelis, 
predicatum est in gentibus, creditum est in hoc mundo, assumptum 
est in gloria». Quod autem de eo lapide dicit Phisiologus, quod 
neque ferrum illi prevalet, id est mors illi non dominabitur. D elevit 
enim mortem et conculcavit sicut per A postolum testatur dicens: 
«D evicta est morsin victoria. U bi est mors contentio tua, ubi est 
mors aculeus tuus?» Set neque ignis illi potest quicquam facere, id 
est diabolus, qui ignitis iaculis suis succendit omnem terram et 
civitates - luxuriosos ebriosos et iracundos - de quibus Isaias dicit: 
«Terra autem deserta, civitates vestre igni cremate». «D ominus autem 
lesus Christus interficiet eum spiritu oris sui». Set neque alter lapis 
nocuit, id est nullus homo penitus, neque ulla creatura poterit 
adversus eum. O mnia enim per ipsum facta sunt et sine ipso factum 
est nichil. Ethim[ologia]- Adamas lapis parvus et indecorus, 
ferrugineum habens colorem et splendorem cristallinum, et in 
modum nuclei avellani reperitur. H ic nulli cedit materie, nec ferro 
quidem, nec igni, nec unquam incalescet: unde et nomen 
interpretatione greca indomita vis ac[c]epit. Set dum sit invictus 
ferro, ignisgue contemptor, hircino sanguine rumpitur recenti, et 
calido maceratur, sicque multis ictibus ferri perfrangitur. Cuius 
fragmenta sculptores pro gemmis insigniendis, perforandis utuntur. 
H ic autem dissidet cum magnete lapide in tantum ut iuxta positus 
ferrum non patiatur abstra[h]i in magnetem, set si admotus fuerit 
adamas, magnetem rapit, comprehendit et aufert. F ertur quoque in 
electri similitudine venena depellere, metus vanos expellere, maleficis 
resistere artibus. Genera eius sex. 

XXXVII.Demermecolion et de naturis eius. D e sancta M a- 
ria et filio eius lesu Christo. 


Item lapis est in mari, qui dicitur latine mermecolion, grece con- 
ca sabea, quia concavus est et rotundus. Est autem in duas partes 
divisus, ita ut cum voluerit  daudat. Hic ergo de fundo maris in 
matutinis horis ascendere dicitur. Ergo cum ascenderit de loco suo 
super mare, aperit os suum et suscipit intra se de rore celi et 
circumfulget eum radiis solis et sic fit intra eum margarita preciosa 
et splendida valde, quippe que rore celi concepta est et radio solis 
clarificata. Lapis ergo iste, qui dicitur conchus, figuram gerit sancte 
M arie, de qua prophetavit Y saias dicens: «E xiet virga de radice | esse». 
Et iterum ipse: «Ecce virgo concipiet in utero et pariet». De qua 
virga et virgo sancta M aria est dicta. Flos vero qui de sancta M aria 
natus est, Dominus D eus noster | esus Christus est. Sicut enim de 
mari ascendit ille lapis, sic sancta M aria ascendit de domo patris sui 
ad templum Dei et ibi accepit rorem celestem, hec sunt verba, que 
dicta sunt ad eam ab archangelo Gabriele: «Spiritus Domini 
superveniet in te et virtus altissimi obumbrabit tibi, ideoque et 
quod nascetur ex te sanctum, vocabitur filius D ei». Ecce hi sermones 
sunt ros celestis, sicut antelaco, patriarcha sanctus benedicens filium 
suum, significans quia Christus ex semine eius nasceretur, ait ad eum 
dicens: «D et tibi Deus de rore celi et de uber tate terre», castam 
atque intactam virginem M ariam significans; matutinis autem horis, 
quod dixit, tempus orationis in matutinis describit. Quod autem 
aperit os suum conchus, significat ubi dicit Maria ad angelum: 
«E cce ancilla Domini, fiat michi secundum verbum tuum» et statim 
accepit spiritum sanctum in seet virtus Altissimi tanquam sol iusticie 
clarificavit eam atque in eo quod natum es ex ea, vita est et «lux 
venit que illuminat omnem hominem venientem in hunc 
mundum», Et Paulus: «Qui est splendor glorie et imago substancie 
eius», Et alibi: «ln quo complacuitomnem plenitudinem divinitatis 
inhabitare». De ista igitur margarita legitur in ewangelio, quia «si- 
mile est regnum celorum homini negociatori querenti bonas 
margaritas. Inventa autem una bona margarita vendidit omnem 
substantiam suam et possedit margaritam» | ste autem negociator 
est utique chorus apostolorum. Omnes enim apostolos unum 
negociatorem dicit propter unitatem fidei. Etenim «non est iudeus, 
neque grecus, neque servus, neque liber neque [s]citha, neque 
barbarus, neque masculus, neque femina omnes enim unum sumus 

in Christo lesu». Idem ergo bonus et sapiens negociator, sanctus 
chorus apostolorum, querit bonas margaritas, hoc est lex et 
propheta; sive omnis anima credens in Deum querit istas bonas 
margaritas, hoc est apostolos et prophetas et patriarcas, per quos 
possit ad illam veram et preciosam pervenire margaritam. Isti sunt 
lapides sancti, qui volvuntur super terram Cum ergo istosmemoratos 
ille bonus negociator invenerit, illam preciosam margaritam, id est 
Dominum nostrum lesum Christum, filium D ei vivi, emit venditis 
omnibus facultatibus suis, id est contempnens et aspernens non 
solum istius vite substantiam, set eciam uxorem et filios et omnem 
cognationem carnalem, insuper et corpus suum et animam, sicut 
veritas dicit: «Quicumque perdiderit animam suam propter me, 
inveniet eam». H ec omnia videns apostolorum chorus, non aurum 
accepit, neque argentum, sicut ait beatus Petrus ad illum claudum 
stipem petentem: «Argentum, inquid, et aurum non est michi, 
quod autem habeo, hoc tibi do. In nomine Domini nostri | esu 
Christi surge et ambula». Et Paulus dicit: «O mnia, inquid, 
quecumque michi erant lucra, hec propter C hristum arbitratus sum 
dampna, propter eminentem innocentiam Christi». Quis ergo 
consideranter contempserit omnes facultates suas uxoremque et filios 
et omnem cognationem suam, insuperet corpus et animam propter 
unius ma[r]garite adquisicionem; nisi certissime confisus fuerit et 
crediderit posse se per unam margaritam adquirere, satis maiores et 
meliores divitiarum facultates precellentioremque honorem insuper 
et glorie coronam? Que omnia ille negociator possidet, qui est 
apostolorum chorus per unum illum lapidem preciosum Dominum 
l esum Christum, qui est vera margarita, via et veritas et vita nostra. 
D enique audi ipsum in ewangelio dicentem: «Ecce, inquit, vobis 
dedi potestatem spirituum inmundorum et calcandi super serpentes 
et scorpiones et super omnem virtutem diabolicam et sanare omnes 
langores et omnes infirmitates». Et iterum: «Euntes predicate, 
quoniam appropinquavit regnum celorum. | nfirmos curate, leprosos 
mundate, cecos illuminate, mortuos suscitate, demonia eicite» 
Videte nunc quam inestimabilis sit istamargarita sanctis martiribus, 
qui non solum cum in hac vita essent, set eciam post huius vite 
excessum mira egerunt, sicut nunc videmus quomodo in obsessis 
corporibus spiritusinmundi illorum virtute et potestate torquentur 
et cruciantur et invisibilibus flagris verberantur, quousque eiciantur 
et effugentur ab hominibus, sicut ipsi demones audientibus nobis 
exclamant vociferantes et rogant eos, ut cessent torquere eos. Tamen 
ut sunt varii et multiformes, alii clamantes, alii rugientes, et sicut 

serpentes sibilant et fugantur ab obsessis corporibus hominum per 
apostolorum atque omnium sanctorum virtutes, que illis secundum 
merita sua a Domino date sunt. Honorem vero illum 
transcendentem et supereminentem omnibus terrenis honoribus 
sortiti sunt ab illo precioso lapide, pro quo omnia sua dimiserunt, 
ut illum celestem thesaurum possiderent qui aiunt ad Salvatorem: 
«E cce nos quidem dimisimus uxores et filios et omnes possessiones 
propter te, quid facies nobis in regno tuo?», et ille dicit eis: «Amen 
dico vobis, cum sederit filius hominis in sede maiestatis sue ad 
iudicandum orbem terre, sedebitis et vos super sedes .xii. iudicantes 
.Xii. tribus Israel». U nde satis confidens Paulus apostolus dicit: 
«Scitis quoniam angelos iudicabimus? Et in nobis iudicabitur hic 
mundus». Tanta enim gloria et tanto honore remuneratus est 
apostolorum chorus, ut eciam in hoc seculo adhuc positus legitimus 
ille athleta Christi Paulus previderit in celis iusticie sue coronam 
sicut exultans ait: «Bonum certamen certavi, cursum consummavi, 
fidem servavi; de cetero reposita est michi corona iusticie, quam 
reddet michi Dominus in illa die iustus iudex; non solum autem 
michi sed et omnibus qui diligunt presenciam regni eius». Talem 
coronam merentur a Christo beatorum apostolorum chori, talem 
retributionem recipiunt pro cor[r]uptibilibus. 

